tartuNLP/wikipedia-smugri-20251201 huggingface dataset:
Mestis-kausi 2004–2005

Kausi 2004–2005 oli jääkiekon Mestiksen 5. kausi. Runkosarja alkoi 16. syyskuuta 2004 ja päättyi 10. maaliskuuta 2005. Sarjassa pelattiin nelinkertainen runkosarja. Uutena joukkueena sarjaan oli noussut Joensuun Jokipojat, joka korvasi Suomi-sarjaan pudonneen Hyvinkään Ahmat.
NHL:n työsulun myötä Mestiksessä pelasi kaudella 2004–2005 myös NHL-vahvistuksia, kun Kimmo Timonen, Sami Kapanen ja Adam Hall pelasivat KalPassa.
Hallitsevana mestarina kauteen lähti KalPa, joka onnistui myös uusimaan mestaruutensa. Kauden jälkeen KalPa nostettiin SM-liigaan, koska liigan joukkuemäärää kasvatettiin seuraavaksi kaudeksi neljääntoista. KalPa teki pudotuspeleissä historiaa voittamalla kaikki ottelunsa. Runkosarjan pistepörssin voitti KalPan Tomi Mustonen.
Runkosarja.
Kahdeksan parasta pudotuspeleihin, kaksi heikointa Mestiskarsintaan Suomi-sarjan parhaiden kanssa.
Runkosarjan pistepörssi.
"Mestiksen runkosarjan lopullinen pistepörssi"
Pudotuspelit (3 voittoa).
Pudotuspelien pistepörssi.
"Mestiksen pudotuspelien lopullinen pistepörssi"
Mestiskarsinta.
Mestiksen karsintasarjaan osallistuivat sarjan kaksi viimeistä, Jokipojat ja FPS, sekä Suomi-sarjan kaksi parasta SHT ja HeKi. Neljän joukkueen kesken pelattiin kaksinkertainen sarja. 
FPS ja Jokipojat säilyttivät paikkansa Mestiksessä.
TV1 Kansainvälinen musiikki

TV1:n Kansainvälinen musiikki oli Yleisradion TV1:een vuonna 1993 perustettu kahden tuottajan, Aarno Cronvallin ja Erkki Pohjanheimon, tuotantoryhmä. Itsenäinen tuotantoryhmä perustettiin ohjelmapäällikkö Aarre Elon alaisuuteen. Muusta viihteestä oli edelleen vastannut Ere Kokkosen vetämä TV1:n Taideohjelmien linja, jonkin aikaa Fiktio-ohjelmien osasto ja vuodesta 1994 Viihdeohjelmat. Kansainvälisen musiikin keskeisenä tehtävänä oli kehittää ja edistää kansainväliseen ohjelmavaihtoon ja myyntiin tarkoitettua ohjelmistoa TV1:ssä sekä vaikuttaa asiantuntemuksellaan TV1:n ulkomaisen musiikkiohjelmiston hankintaan. Tuotantoryhmä teki musiikkiohjelmia myös kotimaista lähetystoimintaa varten. Kansainvälinen musiikki edusti Yleisradion TV1:tä EBU:n (Euroopan yleisradioliitto) musiikkia käsittelevissä kokouksissa.
Aarno Cronvall oli aikaisemmin toiminut toimituspäällikkönä ja tuottaja-ohjaajana , Erkki Pohjanheimo puolestaan tuottajana, ohjaajana ja toimituspäällikkönä.
TV1:n Kansainvälisen musiikin toiminta jäi verraten lyhyeksi (1993–1995) TV1:n jatkuvissa organisaatiouudistuksissa.
Todd Woodbridge

Todd Andrew Woodbridge (s. 2. huhtikuuta 1971 Sydney, Australia) on australialainen tennispelaaja. Hän aloitti ammattilaisuransa 1988 ja päätti sen 2005.
Woodbridge muistetaan parhaiten nelinpelin taitajana. Hän voitti kultaa Atlantan olympialaisissa 1996 ja hopeaa Sydneyssä 2000. Hän voitti lukuisia mestaruuksia muun muassa Wimbledonissa. Hänen pelitoveriensa joukossa ovat olleet Mark Woodforde ja Jonas Björkman. Hän kuului Australian Davis Cup -joukkueeseen.
Todd ja Natasha Woodbridge menivät naimisiin vuonna 1995. Parilla on vuonna 2000 syntynyt tytär ja vuonna 2002 syntynyt poika.
Mark Woodforde

Mark Raymond Woodforde (s. 23. syyskuuta 1965) on australialainen tennispelaaja. Hän tuli tunnetuksi nelinpelaajana; hänen pelitoverinaan oli usein Todd Woodbridge. Woodforde/Woodbridge-kaksikkoa alettiinkin tennispiireissä kutsua yhteisnimellä "The Woodies".
Adelaidessa syntynyt Woodforde aloitti ammattilaisuransa 1984 ja vetäytyi vuonna 2000. Hän voitti nelinpelissä kultaa Atlantan kesäolympialaisissa 1996 ja hopeaa Sydneyssä 2000.
Woodforde kuului Australian Davis Cup -joukkueeseen. Hän on vetäytymisensä jälkeen toiminut valmentajana.
Itä-Yhdysvaltain Grand Prix 1978

Yhdysvaltain Grand Prix 1978 oli Formula 1 -sarjan osakilpailu, joka ajettiin 1. lokakuuta 1978 Watkins Glenin radalla. Kilpailun voitti Carlos Reutemann.
Pilkkuimunuoliainen

Pilkkuimunuoliainen ("Gastromyzon scitulus") on aasialainen kalalaji, jota pidetään myös akvaarioissa. Luonnossa pilkkuimunuoliaisia tavataan Malesian Sarawakissa.
Pilkkuimunuoliainen kasvaa viisisenttiseksi. Kala on erikoisen muotoinen, tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Pilkkuimunuoliaisessa on tummanruskealla pohjalla vaaleampia pilkkuja. Se sekoitetaan helposti lähilajeihin kuten helmi-imunuoliaiseen ("Gastromyzon ctenocephalus"), josta sen erottaa pyrstön ja evien kuvioinnin perusteella. Eteläamerikkalaiset partamonnit ("Ancistrus") ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua.
Pilkkuimunuoliainen tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasoran tulisi olla pyöreämuotoista.
Helmi-imunuoliainen

Helmi-imunuoliainen ("Gastromyzon ctenocephalus") on aasialainen kala, jota pidetään myös akvaarioissa. Sitä on kutsuttu myös kampaimunuoliaiseksi, ja monien lähilajien tavoin myyty nimellä borneonimunuoliainen. 
Koko ja ulkonäkö.
Helmi-imunuoliainen kasvaa 4.5 cm pitkäksi. Se on tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Helmi-imunuoliaisessa on tummanruskealla pohjalla vaaleampia pilkkuja. Selkä- ja pyrstöevissä pohjaväri on lähes musta, ja valkoiset pilkut muodostavat juovia. Sitä sekoitetaan helposti lähilajeihin kuten pilkkuimunuoliainen "Gastromyzon scitulus", josta sen erottaa pyrstön ja evien kuvioinnin perusteella. 
Eteläamerikkalaiset partamonnit ("Ancistrus") ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua. 
Alkuperä.
Luonnossa helmi-imunuoliaisia tavataan Borneon länsiosissa.
Vesiolot ja ravinto.
Kala tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasora saisi olla pyöreämuotoista.
Kanadan Grand Prix 1978

Kanadan Grand Prix 1978 oli Formula 1 -sarjan osakilpailu, joka ajettiin 8. lokakuuta 1978 ensimmäistä kertaa Circuit Île Notre-Damen radalla. Kilpailun voitti kanadalainen Gilles Villeneuve kotiradallaan.
Villeneuve juhlisti voittoaan ruiskuttamalla palkintokorokkeella samppanjan sijasta paikallisten valmistamaa kanadalaista olutta isosta olutpullosta. Kylmän lokakuisen kelin takia hänellä oli yllään ajohaalarin päällä myös toppatakki.
Jari Kaarela

Jari Kaarela (s. 8. elokuuta 1958 Tampere) on suomalainen jääkiekkomaalivahti ja -valmentaja. Hän pelasi urallaan NHL:ssä ja SM-liigassa. Hänen edustamiaan seuroja pelaajana olivat muun muassa HIFK ja Colorado Rockies.
Pelaajauransa jälkeen Kaarela on toiminut maalivahtivalmentajana, viimeksi Kiinassa Kunlun Red Starissa ja Kiinan maajoukkueessa. Aiemmin hän on toiminut valmentajana Venäjän KHL-seuroissa SKA Pietarissa, Lokomotiv Jaroslavlissa, Atlant Mytištšissä, TsSKA Moskovassa, HK Sotšissa ja HK Sibir Novosibirskissa, josta hän sai potkut lokakuussa 2020.
Kaarela on kaikkien aikojen toinen suomalainen maalivahti NHL:ssä. Otteluita kertyi viisi Colorado Rockiesin paidassa. Muita seuroja Yhdysvalloissa olivat Indianapolis Checkers (CHL), Fort Worth Texans (CHL) ja Muskegon Mohawks (IHL).
Jari Kaarela on Ilveksen kasvatti ja on edustanut pelaajaurallaan Suomessa SaPKo:a, Kiekkoreipasta, Oulun Kärppiä ja HIFK:ta. 
Kaarela on myös valmentanut Suomen maajoukkuetta kausina 1997–2003.
Kaarela on urallaan voittanut SM-liigassa valmentajana muun muassa kultaa Jokereissa vuonna 1994, kultaa HIFK:ssa 1998, hopeaa HIFK:ssa 1999, kultaa HPK:ssa 2006 ja hopeaa HPK:ssa 2010. Lisäksi palkintokaapista löytyy neljä pronssimitalia, kaikki HPK:sta.
Kaarelalla on myös MM-kisoista kaksi hopeaa ja kaksi pronssia. Lisäksi hänellä on olympialaisista pronssimitali Naganosta 1998. 
KHL:ssä Kaarela on voittanut pronssia Lokomotiv Jaroslavlissa ja TsSKA Moskovassa kultaa.
Jari Kaarelalla on kaksi lasta. Tytär Johanna on yleisurheilija ja poika Topi on jääkiekkoilija.
Kynäkala

Kynäkala ("Nannostomus eques", vanh. "Nannobrycon eques") on tetrakaloihin kuuluva kala.
Koko ja ulkonäkö.
Kynäkala kasvaa noin viisi senttiä pitkäksi. Sen pitkulaisessa vartalossa on kullanvärinen juova tummemmalla pohjalla. Kala ui tyypillisessä vinossa asennossa pää yläviistoon.
Alkuperä.
Kynäkala on kotoisin Etelä-Amerikasta, Amazonin vesistöstä.
Käyttäytyminen ja vesiolot.
Kynäkala on rauhallinen, jopa flegmaattinen parvikala, Parvessa tulisi olla vähintään 5–10 yksilöä. Kynäkala pitää suorista pystykasvuisista kasveista ja tummasta humuspitoisesta vedestä (mikä ei kuitenkaan ole välttämättömyys). Vesi ei saisi virrata kovin vuolaasti (vähän virtausta pitää olla), joten kynäkala ei sovi puroakvaarioihin. Kuitenkin riittävä suodatus tärkeää. Kynäkalat nukkuvat monista tetroista poiketen vedenpinnan tuntumassa. Yöväritys on kalpea. Saattaa hypätä ulos akvaariosta, jos siihen annetaan mahdollisuus, tai akvaariossa on kynäkaloja pelottavia suurempia kaloja, jotka ovat aktiivisia yöaikaan kynäkalojen nukkuessa. Akvaariolla tulisi olla kokoa ainakin 50–60 litraa, mieluiten yli 80 litraa. Lämpötilaksi suositellaan 23–29 °C, pH:ksi 6–7,8 ja kovuudeksi dGH 4–14.
Onnenpoika (Mikko Alatalon albumi)

Onnenpoika on suomalaislaulaja Mikko Alatalon soolouran kuudes studioalbumi vuodelta 1979. Albumin kappaleista tunnetuin lienee Syksyn sävel-kupletti ”Vesilasi, vessanavain, heiniä paali”, jonka ansioista ainakin osittain albumi menestyi hyvin. Kyseisestä kappaleesta julkaistu single oli jukeboxien toiseksi soitetuin single ja singlemyyntilistojen kolmas. Myös singlenä julkaistu ”Se on eldankaa”-kappale oli parhaimmillaan jukeboxien kolmanneksi soitetuin.
Albumi julkaistiin Scandian Hi-Hat-levymerkillä LP-levynä ja C-kasettina eikä sitä ole toistaiseksi julkaistu CD-levynä.
Taustaa ja tuotanto.
Alatalo voitti Syksyn sävel -laulukilpailun kappaleella ”Vicky Lee” syksyllä 1978. Seuraavana syksynä hän osallistui kilpailun karsintaan kupletilla ”Vesilasi, vessanavain, heiniä paali”. Karsintojen esiraati ei hyväksynyt kappaletta finaaliin. Kappale voitti kuitenkin lehdistöpalkinnon ja Alatalo pääsi esittämään lulun televisiossa. Kappale sai hyvää tv-näkyvyyttä, joten kappale päätettiin sijoittaa Alatalon tulevalle studioalbumille. ”Syntyny oon Suomesa” on reipas rockkappale, jonka Alatalo laulaa Halosen opastamana kaikkine taustalauluineen itse. ”Nuoruuden kultasiivet” kappaleessa Halonen soittaa Hammond-uruillaan improvisoiden scat-laulua. Alatalon mukaan kappaleessa on jopa heavy-rockin aineksia.
Alatalon edellinen levy "Yhdentoista virran maa" (1978) aloitti ns. "Lauluja siirtomaasuomesta" -trilogian. Alatalon piti kerätä trilogian toisen osan levyä varten kokemuksia ja tarinoita ympäri Suomea ja aloitti keikkailun Suomen ympäri. Samoihin aikoihin Harri Rinne koetti yhdistellä yhteiskunnallista otetta sisältävää sanomaa ja vuosikymmenien takaista kuplettiperinnettä toisiinsa. Näistä aineksista syntyi "Onnenpoika", jota voidaan pitää Alatalon ensimmäisenä, todellisena kuplettilevynä.
Muusikot koottiin lähinnä tamperelaismuusikoista, mutta mukana on myös Halosen taustaryhmästä tuttu kitaristi Janne Louhivuori. Kaikki levyllä soittavat tamperelaismuusikot olivat melko tuntemattomia, mutta merkittävimpään rooliin nousi Masi Luoma, joka työskenteli Alatalon kanssa pitkän aikaa. Albumia harjoiteltiin Pispalassa, jossa Alatalo asui omakotitalossa. Myös tuottaja Halonen vieraili harjoitustilassa kehittämässä ryhmän musikaalisia taitoja.
Kappaleet.
Kaikki kappaleet säveltäneet &amp; sanoittaneet M. Alatalo &amp; H. Rinne sekä kaikkien kappaleiden sovitukset tehnyt Kassu Halonen, ellei toisin mainita.
B-puoli.
Lähde:
Kokoonpano.
Muusikot.
Lähteet:
Tuotanto.
Lähteet:
Joseph Beuys

Joseph Beuys (12. toukokuuta 1921 Krefeld, Saksa – 23. tammikuuta 1986) oli vaikutusvaltainen saksalainen taiteilija, joka tuli tunnetuksi 1960-luvulla. 
Beuys opiskeli Düsseldorfin taideakatemiassa. Hänet tunnetaan ritualistisista julkisista esityksistään ja siitä, kuinka hän tarmokkaasti puolusti taiteen parantavaa voimaa ja yleismaailmallisen inhimillisen luovuuden mahtia. Esiintymisten lisäksi Beuys teki veistoksia, ympäristöteoksia, vitriinejä, taidegrafiikkaa ja julisteita sekä tuhansia piirroksia. Hän oli myös innokas opettaja ja osallistui Saksan politiikkaan. Beuys oli karismaattinen ja ristiriitainen hahmo, ja siksi hänen merkityksestään länsimaiselle taiteelle on käyty ajoittain kiivastakin keskustelua.
Beuys palveli toisen maailmansodan aikana vapaaehtoisena natsi-Saksan ilmavoimissa Luftwaffessa. Krimin taistelun aikana hänen koneensa törmäsi maahan huonossa säässä talvipakkasilla. Beuysin myöhemmän kertoman mukaan hänet löytäneet tataarit yrittivät suojata Beuysiä paleltumiselta käärimällä hänet rasvaan ja huopiin. Nämä materiaalit esiintyivät myöhemmin hänen taiteessaan keskeisissä rooleissa. Ilmeisesti Beuysin löysi koneen hylystä todellisuudessa kuitenkin saksalainen etsintäpartio ja hän toipui onnettomuudesta sotasairaalassa.
Düsseldorfin koulukunta

Düsseldorfin koulukunta oli 1800-luvulla merkittävimpiä saksalaisia taidekoulukuntia. Se syntyi Düsseldorfin taideakatemian piirissä, jonka perusti vaaliruhtinas Karl Theodor 1767. Akatemian organisoi uudestaan Fredrik Vilhelm III, joka nosti sen johtoon Peter von Corneliuksen. Corneliuksen ura jäi niin lyhyeksi, ettei hän ehtinyt saada omia näkemyksiään esille akatemiassa, ja se edustaakin pikemminkin Schadowin näkemyksiä, jonka johtajakaudella akatemia nousi maineeseen maisemamaalauksessa.
Suuntaukselle on ominaista romanttis-realistinen tyyli. Tyylin syntyvaiheet ajoittuvat 1820-luvulle, ja se oli vallalla vielä 1860-luvulla. Pyrkimyksenä oli luonnontutkimuksen kautta päästä ilmaisun luonnollisuuteen. Aiheita olivat metsä- ja vuoristomaisemat, samoin meri, järvi ja muut vesiaiheet. Myös aiheet kodin piiristä olivat suosittuja. Valon kuvaaminen oli hyvin keskeistä.
Düsseldorfin taideakatemia oli pohjoismaisten taiteilijoiden suosiossa, joten koulukunnalla oli merkittävä vaikutus myös muiden Pohjoismaiden ja Suomen taiteeseen.
Audi RS6

Audi RS6 on Audin valmistama edustusluokan automalli, joka on kaikkein suorituskykyisin versio Audi A6 -mallisarjasta. Se sijoittuu mallistossa Audi S6:n yläpuolelle.
Audi RS6 C5 (2002–2004).
C5-sukupolven A6:een perustuva Audi RS6 esiteltiin Geneven autonäyttelyssä helmikuussa 2002 Avant-farmarimallina. Pian saataville tuli myös neliovinen sedan.
Moottorina oli kaksoisturboahdettu 4,2-litrainen V8 teholtaan 450 hevosvoimaa. Voimansiirtona oli viisiportainen automaattivaihteisto ja vetotapana neliveto.
Audi RS6 C6 (2008–2010).
C6-sukupolven A6:een perustuva Audi RS6 esiteltiin keväällä 2008. Se oli saatavana neliovisena sedanina tai Avant-farmarimallina.
Moottorina oli sama kaksoisturboahdettu 5,0-litrainen V10 kuin Lamborghini Gallardossa. Sen teho on 579 hevosvoimaa. Voimansiirtona oli kuusiportainen automaattivaihteisto ja vetotapana neliveto.
Audi RS6 C7 (2013–2018).
C7-sukupolven A6:een perustuva Audi RS6 esiteltiin Detroitin autonäyttelyssä tammikuussa 2013. Se oli saatavana ainoastaan Avant-farmarimallina.
Moottorina oli kaksoisturboahdettu 4,0-litrainen V8 teholtaan 560 hevosvoimaa. Voimansiirtona oli kahdeksanportainen automaattivaihteisto ja vetotapana neliveto. 
Audi RS6 C8 (2019–).
C8-sukupolven A6:een perustuva Audi RS6 esiteltiin Frankfurtin autonäyttelyssä syyskuussa 2019. Siinä on kaksoisturboahdettu 4,0-litrainen V8-bensiinimoottori teholtaan 592 hevosvoimaa. Voimansiirtona on kahdeksanportainen automaattivaihteisto ja neliveto.
Mikon parhaat (vuoden 1979 albumi)

Mikon parhaat on suomalaislaulajan Mikko Alatalon ensimmäinen, toukokuussa 1979 julkaistu kokoelma-albumi. Kokoelma koostuu Alatalon single-julkaisuista vuosilta 1974–1978. 
Alatalo pyrki Love Records -kaudellaan tekemään vakavia albumikokonaisuuksia, mutta singleiksi Alatalo ja Harri Rinne valikoivat usein humoristisia pop-lauluja. Eräänä innoittajana oli Matti Jurvan ja Tatu Pekkarisen kupletti ”Väliaikainen”. Kokoelma sisältää muun muassa ”Saaran”, jota on pidetty Suomen ensimmäisenä reggae-kappaleena.
Mestis-kausi 2000–2001

Kausi 2000–2001 oli jääkiekon Mestiksen ensimmäinen kausi. I divisioonan nimi muutettiin Mestikseksi vuonna 2000 SM-liigan sulkemisen myötä. I divisioonan voitti edeltävänä kautena Oulun Kärpät, joka myös nousi SM-liigaan voitettuaan Lahden Pelicansin karsinnoissa. SM-liigaa laajennettiin 13 joukkueen sarjaksi, jolloin Pelicansia ei pudotettu Mestikseen. Liigan sulkemispäätös tapahtui 20. huhtikuuta 2000.
Uutena joukkueena Mestikseen oli edellisenä keväänä II-divisioonasta noussut Mikkelin Jukurit, joka karsinnoissa voitti Savonlinnan Pallokerhon. Mestiksen Runkosarja alkoi 20. syyskuuta 2000 ja päättyi 7. maaliskuuta 2001. Runkosarjan voitti TuTo, yhden pisteen erolla Jukureihin. Runkosarjan kärkikaksikko kohtasi lopulta myös loppuotteluissa. Mestiksen historian ensimmäisen mestaruuden voitti Mikkelin Jukurit. Mestaruuden ratkaissutta viidettä ottelua seurasi Turun Kupittaalla arviolta 800 mikkeliläistä. Runkosarjan pistepörssin voitti K-Vantaan Markku Takala.
Runkosarja.
Runkosarjan pistepörssi.
"Mestiksen runkosarjan lopullinen pistepörssi"
Pudotuspelit (3 voittoa).
Pudotuspelien pistepörssi.
"Mestiksen pudotuspelien lopullinen pistepörssi"
Karsintasarja.
KalPa nousi Mestikseen, UJK säilytti sarjapaikkansa. Myös KooKoo sai pitää sarjapaikkansa Jokipoikien ja EPS:n ajauduttua konkurssiin.
Punaevä

Punaevä ("Aphyocharax anisitsi") tai punaevätetra on tetroihin kuuluva eteläamerikkalainen kalalaji, jota pidetään myös akvaarioissa. Afrikkalainen lyhtyalesti ("Alestes imbera") on myös kulkenut nimellä punaevätetra.
Koko ja ulkonäkö.
Punaevä kasvaa noin viisisenttiseksi. Sillä on hopeanhohtoinen vartalo ja reunoilta läpinäkyvät, tyvestä tomaatinpunaiset evät.
Alkuperä.
Punaeviä elää villeinä Paraná-joen vesistössä.
Käyttäytyminen.
Punaevä on rauhallinen päiväaktiivinen parvikala, joka viihtyy akvaariossa, jossa on kasvitiheikköjä.
Vesiolot ja ravinto.
Punaevä vaatii menestyäkseen puhdasta vettä. Kovuuden ja lämpötilan suhteen se on kestävä: sopivat vesiolot ovat lämpötila 17–28 °C, happamuus pH 5,8–7,5, KH-kovuus 1°–5°dH ja GH-kovuus 1°–15°dH.
Düsseldorfin taideakatemia

Düsseldorfin taideakatemia (Kunstakademie Düsseldorf) on vuonna 1773 perustettu valtiollinen taideakatemia Nordrhein-Westfalenin pääkaupungissa Düsseldorfissa. Akatemia perustettiin opettamaan maalaustaidetta, kuvanveistoa ja rakennustaidetta. Akatemian piirissä syntyi 1800-luvulla Düsseldorfin koulukunta, joka vaikutti merkittävästi myös pohjoismaisiin maisemamaalareihin, jotka kävivät siellä opiskelemassa.
Lambert Krahe perusti piirustuskoulun vuonna 1762. Vuonna 1773 Karl Theodor muutti sen vaaliruhtinaan maalaus-, kuvanveisto- ja rakennustaideakatemiaksi, mutta akatemia nousi merkittäväksi vasta, kun Düsseldorf liitettiin Preussin kuningaskuntaan vuonna 1815.
Turner Network Television

Turner Network Television (TNT) on yhdysvaltalainen kaapelitelevisioverkosto. Verkosto on Ted Turnerin luoma ja Turner Broadcasting Systemin kautta WarnerMedian omistama. Verkosto aloitti toimintansa elokuussa 1988. Se tavoittaa 96 300 000 katsojaa ja toimii Yhdysvalloissa, Etelä-Amerikassa ja Euroopassa. Verkosto hyödyntää Hughes Galaxy 5 ja Transponder 17 -satelliitteja.
World Championship Wrestling (WCW) näkyi TNT kanavalla 1995-2001.
TNT näyttää ohjelmia kokopäiväisesti. Ohjelmisto on luonteeltaan draamapainoitteista yleisviihdettä (muun muassa sarjat "Kova laki", "Teho-osasto" ja "Ilman johtolankaa"), mutta käsittää myös urheilua (NASCAR, NBA). 
Pohjoismaissa.
Suomessa ja muissa Pohjoismaissa TNT-kanaviin kuuluu TNT.
M. A. Numminen In memoriam

M. A. Numminen In memoriam on M. A. Nummisen vuonna 1967 julkaisema debyyttialbumi. Levyllä esiintyy myös muita laulajia, kuten M.A. Nummisen ystävä Tommi Parko, joka esiintyy myös röyhtäilijänä kappaleessa "Eleitä kolmelle röyhtäilijälle" sekä soittaa kappaleessa "Kaikki linnut laulelevat" henkarilla viulua. Albumin tunnetuimmat kappaleet lienevät suoraan Suomen armeijan sisäpalvelusohjesäännöstä laulettu "Jenkka hevosen puhdistamisesta" sekä Ludwig Wittgensteinin Tractatus logico-philosophicus -teoksen seitsemänteen kohtaan perustuva "Wovon mann nicht sprechen kann".
Kappaleet.
Tekijätiedot ovat järjestyksessä säveltäjä - sanoittaja - sovittaja.
CD-julkaisu.
Albumi julkaistiin CD:nä vuonna 1994 yhdessä Taisteluni -albumin kanssa.
Lasitetra

Lasitetra ("Prionobrama filigera") on tetroihin kuuluva eteläamerikkalainen kala, jota pidetään myös akvaarioissa. Kala on tunnettu aiemmin myös tieteellisillä nimillä "Aphyocharax analis", "Aphyocharax filigerus", "Bleptonema amazonae" ja "Prionobrama madeirae".
Koko ja ulkonäkö.
Lasitetra kasvaa noin kuusisenttiseksi. Sillä on läpikuultavan hopeanhohtoinen vartalo ja kirkkaanpunainen pyrstö. Peräevän etureunassa on valkea juova, jonka takana on aikuisella koiraalla musta viivanpätkä.
Alkuperä.
Lasitetroja elää luonnonvaraisesti Amazonjoen vesistössä.
Käyttäytyminen ja lisääntyminen.
Lasitetra on keskissyvyydellä viihtyvä parvikala, joka kaipaa pinnassa kelluvia kasveja. Se sopii myös seura-akvaarioon. Se kutee kotioloissakin varsin usein pehmeässä vedessä, kun lämpötilaa nostetaan 26 asteen tienoille.
Vesiolot ja ravinto.
Sopivat vesiolot ovat lämpötila 22–26 °C, happamuus pH 5,7–7,5 ja kovuus 4°–18°dH.
Taisteluni (albumi)

Taisteluni on M.A. Nummisen vuonna 1970 julkaisema albumi. Se on tyylillisesti jatkoa vuonna 1967 julkaistulle albumille "M. A. Numminen In memoriam". Albumin tunnetuimmat kappaleet ovat Unto Monosen säveltämä tango "Naiseni kanssa eduskuntatalon puistossa", suoraan sukupuolioppaasta laulettu "Nuoren aviomiehen on syytä muistaa" sekä Sähkökvartetti-yhtyeen ainoa kappale "Kaukana väijyy ystäviä". Kappaleessa "Laki epäsiveellisistä julkaisuista" laulaa Rauli Badding Somerjoki. Levyn kappaleista valtaosa on julkaistu aiemmin EP- ja singlelevyillä. Sähkökvartetti esittää kappaleen "Kaukana väijyy ystäviä".
Kappaleet.
Tekijätiedot ovat järjestyksessä säveltäjä - sanoittaja - sovittaja.
CD-julkaisu.
Albumi julkaistiin vuonna 1994 CD:nä yhdessä "M. A. Numminen In memoriam" -albumin kanssa.
Jean Vander Pyl

Jean Vander Pyl (11. lokakuuta 1919 Philadelphia, Pennsylvania – 10. huhtikuuta 1999 Dana Point, Kalifornia) oli yhdysvaltalainen näyttelijä, joka muistetaan parhaiten Vilma Kivisen ääniroolista piirrossarjasta "Kiviset ja Soraset". Hänet palkittiin vuonna 1994 Anniella elämäntyöstään ääninäyttelemisen parissa.
Elämäkerta.
Vander Pyl syntyi Pennsylvaniassa, mutta kävi high schoolin Beverly Hillsissä, jonka jälkeen hän aloitti näyttelemisen radiossa, jossa Vander Pyl ääninäytteli muun muassa "Calling All Cops-", "Isä tietää kaiken-" ja "Amos ’n’ Andy" -radio-ohjelmista.
Television pariin Vander Pyl päätyi 1950-luvulla, jolloin hän ehti näytellä televisiosarjoissa "Jane Wyman Presents The Fireside Theatre," "The Millionaire" ja "Medic" ennen kuin Vander Pyl teki ensimmäisen ääniroolinsa "Salama-Santeri"-piirrossarjassa vuonna 1959. Samaan aikaan hän esiintyi televisiosarjassa "Leave It to Beaver" ja vuonna 1960 Vander Pyl sai uransa merkittävämmän roolin piirrossarjasta "Kiviset ja Soraset", jossa hän ääninäytteli Retu Kivisen vaimoa Vilma Kivistä aina vuoteen 1966 asti, jonka jälkeen Vander Pyl jatkoi rooliaan aina kuolemaansa asti eri televisiosarjoissa ja elokuvissa. Vuonna 1995 eräässä haastattelussa hän mainitsi saaneensa 250 dollaria jaksoa kohden "Kivisissä ja Sorasissa".
"Kivisten ja Sorasten" lisäksi hän oli mukana useissa Hanna-Barberan tuottamissa piirrossarjoissa, kuten "Jetsoneissa", jossa Vander Pyl ääninäytteli Jetsoneiden robottipiikaa Rosieta, sekä herra Spacelyn vaimoa. Muita piirrossarjoja olivat "Topi-katti", "Magilla Gorilla", "Jogi-karhu" ja "Scooby Doo, Where Are You!"
Vander Pyl menehtyi keuhkosyöpään vuonna 1999 kotonaan Dana Pointissa, Kaliforniassa. Hänellä oli kolme poikaa Michael O'Meara, Timothy O'Meara ja Roger DeWitt.
Isänmaan puolustajan päivä

Isänmaan puolustajan päivä () on Venäjän asevoimien vuosipäivä, jota vietetään 23. helmikuuta. Tuolloin ensimmäisessä maailmansodassa venäläisjoukot torjuivat kohti Pietaria hyökänneet Saksan armeijan yksiköt Pihkovassa ja Narvassa 1918. Saksalaisten hyökkäys johtui Brest-Litovskin rauhanneuvotteluista. Lev Trotski piti yllä ei rauhaa eikä sotaa -periaatteella yllä pelkkää tulitaukoa ja yritti pitkittää Venäjälle epäedullisen rauhan solmimista. Siksi saksalaiset tehostivat vaatimuksiaan hyökkäämällä.
Päivä on ollut Venäjän federaatiossa juhlapäivä vuodesta 1995.
Alun perin päivää alettiin juhlia Venäjän federatiivisen sosialistisen neuvostotasavallan päätöksellä 1922. Vuoteen 1945 saakka päivä oli 30. joulukuuta 1922 perustetussa Neuvostoliitossa puna-armeijan ja laivaston päivä. Kun 1946 niin asevoimien kuin ministeriöidenkin nimitykset valtiollistettiin vallankumouksellisista, tuli päivän nimeksi neuvostoarmeijan ja laivaston päivä, jollaisena sitä vietettiin 25. joulukuuta 1991 purkautuneen Neuvostoliiton jälkeenkin Venäjän federaatiossa vuoteen 1993. Vasta 2002 valtioduuma teki päivästä Venäjän federaatiossa yleisen vapaapäivän.
Päivää vietetään myös Kirgisiassa, Valko-Venäjällä ja Moldovaan kuuluvalla Transnistrian alueella. Saman nimistä päivää juhlitaan 7. toukokuuta Kazakstanissa asevoimien perustamispäivänä. Tadžikistanissa 23. helmikuuta on kansallisen armeijan päivä.
Koska päivä on alkujaan omistettu sotilaille, joista suurin osa on miehiä, siitä on muodostunut Venäjällä eräänlainen kansainvälisen naistenpäivän vastine.
Ukrainassa päivän vietto korvattiin 2014 Ukrainan puolustajan päivällä 14. lokakuuta, joka on paitsi ortodoksisen kirkon pokrova, myös toisen maailmansodan aikaisen Ukrainan kapinallisarmeijan perustamispäivä 1942.
Kamelilaulu

Kamelilaulu on suomalaismuusikko M. A. Nummisen 22., vuonna 1988 julkaistu studioalbumi. Numminen muodostaa yhdessä Pedro Hietasen kanssa Gommi ja Pommi -laulajakaksikon. Albumi on kaksikon ensimmäinen ja sen kaikki kappaleet ovat esitetty alun perin Yleisradion Gommi ja Pommi -televisiosarjassa.
EMI julkaisi albumin vinyylilevynä ja C-kasettina. Albumia ei ole julkaistu yksittäisenä CD-levynä, mutta se sisältyy vuonna 2002 julkaistuun "Valtava jänis – Gommin ja Pommin kaikki seikkailut" -kokoelmaan, joka sisältää kaikki Gommi ja Pommi -levyt sekä "M. A. Nummisen suosituimmat lastenlaulut" -levyn vuodelta 1985.
Kappalemateriaali.
Albumin tunnetuimpia kappaleita on nimikappale ”Kamelilaulu”, joka on Nummisen ja Pedro Hietasen yhteissävellys. Numminen toimi tuolloin Unicefin hyvän tahdon lähettiläänä ja Unicef-aktivisti Tuija Pesonen pyysi Nummista tekemään sävellyksen hänen kameliaiheiseen tekstiinsä. Numminen korjasi ja täydensi tekstiä ja teki sävellyksen yhdessä Hitasen kanssa. Kappaleesta tuli niin suosittu, että siitä tuli Gommi ja Pommi -televisiosarjan tunnusmusiikki. ”Raitiovaunu” kertoo siitä, että jänis ja kissa voivat asua myös kaupungissa. ”Harmonikka, piano sekä banjo” -kappaleen eläinorkesterissa Pommi (Hietanen) soittaa pianoa, Pemmi (Hietanen) harmonikkaa ja Gommi (Numminen) banjoa. ”Syö säästäen savea!” on opettava kappale tuhlauksen vaaroista ja kehottaa lapsia olemaan tuhlaamatta asioitaan. Levyn tunnetuimpiin kappaleisiin lukeutuu myös Hietasen laulama italialaishenkinen ”Vieterihiiri”, joka kertoo Pommi-kissan pizza-annoksesta, jonka päällä pyörii hiiri. Ollessaan lapsi Numminen puuhasteli paljon puhelimien kanssa ja rakensi omatekoisia puhelinlinjoja. Levyllä on kaksikin puhelinaiheista kappaletta (Puhelinkoppi ja Prr, prr, prr). Jälkimmäinen kappaleista on yhdessä kappaleen ”Poliisi tulee!” kanssa peräisin televisiosarjan takaa-ajokohtauksista. "Valtava jänis" -kokoelman bonuskappaleina ovat ”Maggara ja ruumisarggu” sekä ”Gummidusgaugobudgi”. Kappaleet on äänitetty televisiostudiossa improvisoiden eikä niitä ollut kirjoitettu etukäteen. Numminen kertoili lapsena ystävilleen paljon satuja.
Kappaleet.
Kaikki sävellykset ja sanoitukset M. A. Numminen, ellei toisin mainita.
Kaikki sovitukset Pedro Hietanen.
Jogi-karhu

Jogi-karhu () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1961. Sarjasta tuotettiin yhteensä 35 jaksoa, jotka julkaistiin Yhdysvalloissa DVD:lle vuonna 2005.
Juoni.
Sarja kertoo kahdesta karhusta Jogista ja Bobosta, jotka asuvat Jellystonen kansallispuistossa. Jogi joutuu usein ongelmiin muun muassa varastellessaan ihmisten eväskoreja ja yrittäessään karata puistosta. Puistonvartija Smith yrittää pysäyttää Jogin ja joskus onnistuu tehtävässään. Jogin kaverina on viisas Bobo-karhu, joka yrittää ohjata Jogin oikealle tielle, mutta Jogi harvoin kuuntelee ystävänsä neuvoja, jonka seurauksena Bobo tyytyy auttamaan kaveriaan tämän kepposissa.
Vastaanotto ja arvostelu.
Wizard Magazine listasi vuonna 2001 Jogi-karhun sijalle 97 laatimassaan kautta aikain sadan parhaan animaatiosarjan listalla.
Ollaan eläimiä

Ollaan eläimiä on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1991 julkaistu lastenalbumi. Sen tunnetuimmiksi kappaleiksi on noussut "On sika kunnossa", "Limonaatia" sekä "Kookospähkinä". Albumi julkaistiin vuonna 2002 Valtava Jänis – Gommin ja Pommin kaikki seikkailut -kokoelmalla, joka sisältää kaikki Gommi ja Pommi -levyt sekä "M.A. Nummisen suosituimmat lastenlaulut" -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa.
Kappaleet.
Kaikki sävellykset ja sanoitukset M.A. Numminen, ellei toisin mainita. Sovitukset Pedro Hietanen, ellei toisin mainita.
Just

"Just" on englantilaisen rock-yhtyeen Radioheadin single, joka julkaistiin 7. elokuuta 1995. Kappale on seitsemäs kappale yhtyeen albumilla "The Bends" (1995).
Radioheadin laulajan Thom Yorken mukaan laulun sanat kertovat hänen narsistisista ystävistään. "Justissa" on myös kitaristi Jonny Greenwoodin kitarasoolo, jossa hän käyttää ensimmäistä kertaa "Digitech Whammy"-pedaalia. Kappaleen kitaraosioita on inspiroinut post-punk-yhtye Magazine.
Englantilainen DJ ja tuottaja Mark Ronson julkaisi kappaleesta oman versionsa helmikuussa 2008. Se on neljäs single Ronsonin toiselta albumilta, "Version". Ronsonin versio kappaleesta julkaistiin aikaisemmin kokoelmalla "". 
Musiikkivideo.
Singlen musiikkivideon ohjasi Jamie Thraves. Yhtye valitsi hänet, koska he olivat nähneet hänen tekemiään lyhytelokuvia. Video nauhoitettiin Liverpool-rautatieaseman lähellä Lontoossa. Siinä yhtye soittaa kappaletta asunnossa ja tarinassa keski-ikäinen mies makaa keskellä jalkakäytävää. Ihmiset alkavat kerääntyä ja yrittävät auttaa makaavaa miestä, mutta mies ei ota apua vastaan. Yhtye seuraa tapahtumia asunnon ikkunasta. Video on tekstitetty, ja mies ja seuraajat keskustelevat. He yrittävät saada selville miksi mies makaa tiellä. Lopulta mies antaa periksi ja sanoo (tekstityksissä): "Kyllä, kerron teille, kerron teille miksi makaan tässä... mutta Jumala, anna anteeksi minulle... ja Jumala, auta meitä kaikkia... koska te ette tiedä mitä kysytte minulta." Kamera zoomaa miehen suuhun kun hän lopulta kertoo vastauksen, mutta tekstitykset ovat yhtäkkiä pysähtyneet, joten syytä ei kerrota. Kun kamera zoomaa pois miehen suusta, koko jalkakäytävä on täynnä makaavia ihmisiä.
Radioheadin jäsenet eivät ole paljastaneet, mitä miehen piti sanoa.
Chloë Sevigny

Chloë Stevens Sevigny (s. 18. marraskuuta 1974 Darien, Connecticut, Yhdysvallat) on yhdysvaltalainen näyttelijä, muotisuunnittelija ja malli.
Ura.
Chloë Sevigny tuli tunnetuksi mallina ja muotivaikuttajana 1990-luvulla. Hän sai mainetta persoonallisella tyylitajullaan ja saavutti laaja-alaisen uran muodin parissa 1990-luvun lopulla esimerkiksi mallina ja harjoittelijana newyorkilaisessa "Sassy Magazine" -lehdessä, joka myös nimesi hänen olevan sen ajan "It Girl". Tämä toi hänelle paljon huomiota New Yorkin muotipiireissä. Vuonna 1994 toimittaja Jay McInerney vaikuttui Sevignyn tyylistä niin paljon, että hän kirjoitti tästä seitsemänsivuisen artikkelin "The New Yorker" -lehteen, jossa hän kutsui tuolloin 19-vuotiasta Sevignyä "maailman siisteimmäksi tytöksi". 
Sevigny oli myös monien arvostettujen independent-elokuvien tähtenä 1990-luvulla. Hän oli parhaan naissivuosan Oscar- ja Golden Globe -palkintoehdokkaana roolistaan Lana Tisdelina elokuvassa "Boys Don’t Cry" (1999). Hän on esiintynyt 2000-luvulla monissa taide-elokuvissa, esimerkiksi Lars von Trierin elokuvissa "Dogville" (2003) ja "Manderlay" (2005) sekä Jim Jarmuschin Cannesin elokuvajuhlilla palkitussa elokuvassa "Broken Flowers" (2005).
Vuodesta 2006 vuoteen 2011 Sevigny näytteli HBO:n televisiosarjassa "Big Love" Nicolette Grantia, yhtä utahilaisen polygamistin kolmesta puolisosta. Hän voitti roolistaan Golden Globe -palkinnon vuonna 2010. Paul Abbottin televisiosarjassa "Hit &amp; Miss" (2012) Sevigny oli transsukupuolisen palkkamurhaajan roolissa ja sai roolistaan parhaan naisnäyttelijän Satellite Award -ehdokkuuden.
Chloë Sevigny on jatkanut uraansa muodin parissa myös 2000-luvulla: hän on julkaissut useita vaatemallistoja joko yksin tai yhteistyössä muiden suunnittelijoiden kanssa ja häntä pidetään yleisesti muoti-ikonina. Vuonna 2002 hän toimi Tara Subkoffin kanssa "Imitation of Christ" -malliston luovana johtajana. Malliston on sanottu keskittyneen muodin sijaan performanssitaiteeseen ja kultturiteoriaan. Näyttelijätär Scarlett Johansson osallistui myös malliston tekemiseen. Sevigny on työskennellyt myös mallina, ja on poseerannut muun muassa Italian "Voguen" kannessa vuonna 2002 ja Ison-Britannian "Ellen" kannessa vuonna 2010.
Hubert Selby Jr.

Hubert Selby Jr. (23. heinäkuuta 1928 – 26. huhtikuuta 2004) oli yhdysvaltalainen kirjailija. Hän kirjoitti muun muassa romaanit "Unelmien sielunmessu" ja "", joka oli hänen esikoisteoksensa. Molemmista romaaneista on tehty elokuvaversiot ("Unelmien sielunmessu", 2000, ja "Pääteasema Brooklyn‎", 1989).
Selby kuuluu beat-kirjailijoihin. Hän kuvaa teoksissaan "Hullun kertomus" ja "Unelmien sielunmessu" kaupunkien väkivaltaista alakulttuuria.
Kääpiösuppusuu

Kääpiösuppusuu ("Nannostomus marginatus") on tetrakaloihin kuuluva kala.
Koko ja ulkonäkö.
Kääpiösuppusuu jää alle neljä senttiä pitkäksi. Sen kyljessä on musta vaakaraita,jonka ylä- ja alapuolella kulkevat hopeansävyiset raidat. Evissä ja mustan raidan alapuolella on hiukan punaista. 
Alkuperä.
Kääpiösuppusuu on kotoisin Etelä-Amerikasta: sitä tavataan luonnossa Amazonin ala- ja keskijuoksulla, Perussa ja Kolumbiassa Andien itäpuolella, sekä Surinamessa ja Guyanassa.
Käyttäytyminen ja lisääntyminen.
Kääpiösuppusuu on parvikala, ja parvessa pitää olla vähintään kuusi yksilöä.
Vesiolot ja ravinto.
Kääpiösuppusuulle sopiva lämpötila on 24–27 °C, pH 5,8–7,3 ja kovuus dGH 14–20. Se syö pienirakeista ruokaa: murskattuja hiutaleita ja eläviä tai pakastettuja artemia-äyriäisiä ja vesikirppuja.
Lexie Marie

Lexie Marie (s. 13. joulukuuta 1985) on yhdysvaltalainen uransa lopettanut pornonäyttelijä. Hän syntyi Scottsdalessa, Arizonassa, mutta kasvoi ja kävi high schoolinsa Kaliforniassa. Kahdeksantoistavuotiaana Marie aloitti tanssimisen klubeilla ja työskenteli Playtime-lehdelle sekä L. A. Direct Models-mallitoimistossa.
Marie aloitti elokuvauransa aikuisviihteessä vuonna 2004.
Vaukavysk

Vaukavysk () eli Volkovysk (, , ) on historiallinen kaupunki ja hallinnollinen piiri Valko-Venäjän länsiosissa Hrodnan alueella. Kaupungin väkiluku on 46 600 ja samannimisen hallinnollisen piirin väkiluku on 82 700.
Vaukavysk on Valko-Venäjän vanhimmpia kaupunkeja. Se on ollut merkittävä kauppapaikka, joka sijaitsee Itämereltä Mustallemerelle kulkevan kauppatien varrella. Kaupunki on mainittu ensimmäisen kerran Turovin kronikassa vuonna 1005. 1200-luvun lopulla kaupunki oli siirtynyt osaksi Liettuan suuriruhtinaskuntaa. Vuonna 1430 Vaukavyskiin perustettiin Pyhälle Nikolaille pyhitetty kirkko.
Vuonna 1507 kaupunki sai Magdeburgin kaupunginoikeudet. Se liitettiin Venäjän keisarikuntaan vuonna 1795. Keisarikunnassa Volkovysk oli Grodnon kuvernementin kihlakuntakaupunki. Vuonna 1915 saksalaisjoukot miehittivät kaupungin. Vuosina 1919–1939 se oli miehitettynä tai osa Puolaa. 1939 siitä tuli osa Valko-Venäjän sosialistista neuvostotasavaltaa.
Asukasluvun kehitys.
Kaupunki sijaitsee lähellä Puolan rajaa (rajanylityspaikalle kantatietä P99 pitkin 31 km). Vaukavysk onkin yksi Euroopan unionin rajat ylittävän rahtiliikenteen kauttakulkupaikoista.
Hakki-koira

Hakki-koira () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1958. Sarjasta tuotettiin yhteensä 69 jaksoa, joiden esitys päättyi vuonna 1961. Jokaisessa jaksossa oli yhden Hakki-koiran animaation lisäksi yksi animaatio Pixie and Dixie -hahmoista, sekä Jogi-karhusta. Sarjan kolmannella ja neljännellä tuotantokausilla Jogin lyhytanimaatiot korvasi Hokey Wolf. Hakki-koiran ja Pixie and Dixie -animaatiot päättyivät 13. lokakuuta 1961 62. jaksoon, kun taas Hokey Wolfin jaksot loppuivat 1. joulukuuta 1961. Sarjan seitsemän viimeistä Hakki-koira-jaksoa esitettiin uusintana siihen asti, kunnes Hokey Wolfin esittämättömät jaksot oli näytetty.
Sarja oli ensimmäinen animaatio-ohjelma, joka palkittiin Emmy-palkinnolla.
Tammikuussa 2009 IGN-sivuston laatiman sadan parhaan animaatiosarjan listan mukaan Hakki-koira oli sijalla 63.
Juoni.
Sarjan päähahmo on sininen, rauhallinen ja useimmiten alakuloinen Hakki-koira, joka puhuu etelävaltioiden murteella ja laulaa usein "My Darling, Clementine" -laulua. Hän kierteli pitkin maailmaa tehden vitsikkäitä havaintoja. Useimmiten jaksot keskittyivät Hakki-koiran työskennellessä useissa eri ammateissa, muun muassa poliisina, palomiehenä, lohikäärmeiden surmaajana, maanviljelijänä ja leijonankesyttäjänä. Sarjassa seikkaili myös mukana Jogi-karhu, joka sai myöhemmin oman piirrossarjan.
Hrodnan alue

Hrodnan alue eli Grodnon alue (, ) on yksi Valko-Venäjän alueista (oblasteista). Se sijaitsee maan länsiosassa. Alueen naapurina on lännessä Puola ja pohjoisessa Liettua. Valko-Venäjän maakunnista naapureita ovat Brestin alue etelässä, Minskin alue idässä ja pieni pätkä Vitsebskin aluetta pohjoisessa.
Alue on perustettu vuonna 1944. Sen pääkaupunki on Hrodna, joka sijaitsee Niemen-joen varrella.
Väestöstä.
Alueen asukasluku oli vuoden 2009 lokakuussa 1 072 381 ja pinta-ala 25 000 km². Edeltävän 20 vuoden aikana väestöpohja on pienentynyt lähes 8% (1989: 1 163,6 milj., 2009: 1 072,4 milj.). Samalla alueen väestön kaupungistuminen on jatkunut voimakkaana (1989: maaseudulla asui 42,8 % ja kaupungeissa 57,3 %; 2009: vastaavasti 31,0 % ja 69,0 % asukkaista).
Hrodnan alueen suurimmat kaupungit ja taajamat.
Alueen suurimmat kaupungit ovat Hrodna, Lida, Slonim. Oheisessa taulukossa ovat Hrodnan alueen yli 10 000 asukkaan taajamat asukasluvun mukaisessa suuruusjärjestyksessä. Väkiluvut perustuvat vuoden 2009 lokakuun väestönlaskentaan.
Maakunnan osa-alueet.
Aluehallinnollisesti suoraan Hrodnan maakunnan alaisuuteen kuuluu Hrodnan kaupunki ja 17 hallintopiiriä ("raion"). Maakunnan osa-alueet ovat (asukasluvut 2009 väestönlaskennasta):
Fake Plastic Trees

"Fake Plastic Trees" on englantilaisen rock-yhtyeen Radioheadin single, joka julkaistiin 15. maaliskuuta 1995. Se oli kolmas single yhtyeen albumilta "The Bends" (1995).
Kappaletta on pidetty yhtyeen uran käännekohtana "Street Spirit (Fade Out)"-kappaleen kanssa. "Fake Plastic Trees" löytyy myös sijalta 376. "Rolling Stone" -lehden listalla "kaikkien aikojen 500 parasta kappaletta".
Kappale kertoo markkinoinnista ja kulutuksesta. Laulaja Thom Yorken mukaan se kertoo erityisesti Canary Wharfista Lontoossa.
Kappale nauhoitettiin sen jälkeen kun yhtye oli ollut Jeff Buckleyn konsertissa Highburyssa. Yhtye meni studioon ja Yorke äänitti lauluosiot kahdella otolla.
Yhtyeen levy-yhtiö Yhdysvalloissa, Capitol Records, halusi vahvan kappaleen radioihin Amerikassa. Yorke yllättyikin kun "Fake Plastic Trees" nähtiin potentiaalisena ensimmäisenä singlenä albumilta. Hän huomasikin, että Capitol oli miksannut kappaleen uudelleen. Yorke kauhistui, ja lopulta "Fake Plastic Trees" julkaistiinkin Yhdysvalloissa ensimmäisenä singlenä "The Bendsiltä", mutta alkuperäisversiona.
Singlen b-puolina ovat: "India Rubber", jossa voidaan kuulla Jonny Greenwoodin laulua; ja "How Can You Be Sure?", joka on tehty yhtyeen alkuaikoina, jolloin nimenä oli vielä "On a Friday". Taustalaulut laulaa kappaleessa nainen. Toisen CD:n b-puolina on akustiset liveversiot kappaleista "Fake Plastic Trees", "Bullet Proof..I Wish I Was" ja "Street Spirit (Fade Out)", jotka äänitettiin "Eve's"-klubilla Lontoossa.
Musiikkivideo.
Kappaleen musiikkivideon ohjasi Jake Scott. Musiikkivideossa yhtye kulkee supermarketissa ostoskärryissä. Yhtyeen lisäksi videolla on myös muita hahmoja, kuten virkailijoita, lapsia, pitkäpartainen vanha mies joka leikkii leluaseilla, nainen, jolla on iso, musta hattu. Ohjaaja on sanonut videosta: "Filmi on itse asiassa allegoria kuolemasta ja jälleensyntymisestä, mutta ymmärtääksesi sen sinun pitää olla yhtä outo kuin ihmiset jotka tekivät sen."
Belgian Grand Prix 1978

Belgian Grand Prix 1978 oli Formula 1 -sarjan osakilpailu, joka ajettiin 21. toukokuuta 1978 Zolderin radalla. Kilpailun voitti Mario Andretti.
Kulmatetra

Kulmatetra ("Thayeria boehlkei") on amerikantetrojen kuuluva eteläamerikkalainen kala, jota pidetään myös akvaarioissa.
Koko ja ulkonäkö.
Kulmatetra jää vähän yli viisi senttiä pitkäksi. Sen kyljessä on musta raita, joka jatkuu ”kulman taakse” pyrstöevän alempaan haaraan. Tämän alapuolella on ohut keltainen juova. Muuten kala on vaaleanharmaa. Kulmatetran ominainen asento on uida lähes paikallaan pää hiukan yläviistoon siten että pyrstön musta raita on likimain pystysuorassa. 
Alkuperä.
Kulmatetroja elää luonnossa Amazonin ylävirralla Perussa ja Araguaia-joella Brasiliassa.
Käyttäytyminen ja lisääntyminen.
Kulmatetra on parvikala, joka menestyy parhaiten isona parvena.
Vesiolot ja ravinto.
Sopiva lämpötila on 22–28 °C. Kala on kaikkiruokainen, mutta pakastettu eläinruoka on sille hyväksi kuivahiutaleiden lisänä.
Kuparitetra

Kuparitetra ("Hasemania nana") on amerikantetroihin kuuluva eteläamerikkalainen kala, jota pidetään myös akvaarioissa.
Koko ja ulkonäkö.
Kuparitetra kasvaa noin viisi senttiä pitkäksi. Se on kuparinruskea, pyrstössä on voimakas musta juova ja pyrstöevän kärjet ovat hopeanvalkeat. Kalan levätessä yöllä tai sen ollessa stressaantunut muuttuu väri hopeisemmaksi. Naaraat ovat koiraita hieman haaleampia ja niiden peräevän päät ovat kellertäviä.
Alkuperä.
Kuparitetroja elää luonnossa Brasiliassa São Francisco-joen vesistössä Minas Geraisin osavaltiossa.
Käyttäytyminen.
Kuparitetra tarvitsee parven, jossa on ainakin kuusi, mielellään kymmenen kalaa. Isommassa parvessa ärhäkät kalat jättävät muut akvaarion asukit paremmin rauhaan ja keskittyvät kinastelemaan keskenään.
Vesiolot ja ravinto.
Kuparitetralle sopiva pH on 6–8, lämpötila 23–27 °C ja kovuus 5–20 °dH.
Se syö luonnossa hyönteisiä, akvaariossa hiutaleita ja pakastettuja eläimiä.
Gommin ja Pommin metsäkarnevaali

Gommin ja Pommin metsäkarnevaali on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1995 julkaistu albumi. Sen tunnetuimmaksi kappaleeksi on noussut "Jäniksenä junassa". Albumi julkaistiin vuonna 2002 "Valtava Jänis – Gommin ja Pommin kaikki seikkailut" -kokoelmalla, joka sisältää kaikki Gommi ja Pommi -levyt sekä "M.A. Nummisen suosituimmat lastenlaulut" -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa. M.A. Nummisen ja Pedro Hietasen lisäksi levyllä esiintyy myös muita laulajia.
"Helsingin Sanomien" Jukka Haurun mielestä ammattitaitoisesti tehtyä albumia vaivaa sisällön puute: ”Tässä mielessä Numminen ei erotu ihmis-, saati jäniskunnasta.”
Kappaleet.
Kaikki sävellykset ja sanoitukset M.A. Numminen. Sovitukset Pedro Hietanen, paitsi kappaleet 13 ja 15 sov. Mika Siekkinen.
M. A. Numminen Goes Tech-No – En tahdo olla prinsessa

M. A. Numminen Goes Tech-No – En tahdo olla prinsessa on M. A. Nummisen vuonna 1995 julkaistu musiikkialbumi. 
Levyn tunnetuimmaksi kappaleiksi ovat nousseet "Yes sir, olen boogie" sekä "Jos sulla on toinen", joka on parodinen versio Taikapeili-yhtyeen samannimisestä kappaleesta. Albumi tehtiin myös ruotsinkielisenä, ja näistä kahdesta albumista julkaistiin vuonna 2001 kokoelmalevy, joka sisälsi myös muutamia saksankielisiä tulkintoja. Kuten levyn nimi vihjaa, sen tuotannossa on selkeitä vaikutteita koneilla tehdystä tanssimusiikista.
Kappaleet.
Julkaisija Ellipsikujan levy-yhtiö/Olarin Musiikki Oy
Tamminopsasiipi

Tamminopsasiipi ("Favonius quercus") on sinisiipisten heimoon kuuluva päiväperhonen.
Koko ja ulkonäky.
Tamminopsasiiven siipien yläpinta on tasaisen piparkakunruskea, mutta koiraalla siinä erottuu sinisenvioletti hohde. Naaraalla on etusiiven yläpinnassa laaja metallinhohtoinen, orvokinsininen alue. Takasiiven ulkoreunassa on kaksi pientä kannusta, joista taaempi on pitempi. Siipien alapinta on vaalean ruskeanharmaat ja molempien siipien poikki kulkee kapea, vaalea poikkiviiru. Takasiiven alapinnalla, siiven ulkoreunassa on pari oranssinpunaista täplää, joista toisessa on musta keskus. Siipiväli 27–34 mm.
Toukka on punaruskea ja käyttää ravintonaan tammen ylimpien oksien lehtiä.
Levinneisyys ja lentoaika.
Lajia tavataan nykyisin Suomen eteläisimmissä maakunnissa suunnilleen Pori-Tampere-Imatra linjan eteläpuolella. Se on levinnyt etelärannikkoa pitkin 1990-luvun aikana mutta edelleen selvästi yleisimmillään Ahvenanmaalla ja lounaassa. Maailmalla se on levinnyt lähes koko Eurooppaan, Afrikan pohjoisosiin ja idässä Uralille ja Kaukasukselle saakka. Marokossa ja Iberian niemimaalla elää erillinen, ulkonäöltään hivenen poikkeava alalaji. Lentoaika on heinäkuun puolivälistä elokuun puoliväliin.
Elinympäristö ja elintavat.
Tamminopsasiipiä tavataan tammea kasvavissa metsissä ja puistoissa. Se on melko yleinen, mutta pääasiassa latvustoissa viihtyvänä lajina perhosia näkee vain harvoin. Aikuiset perhoset käyttävät ravinnokseen pääasiassa mesikastetta sekä mahlaa, mutta vierailevat myös kukilla. Koiraat kokoontuvat usein tietyille paikoille kosiolentoja varten.
Päiväperhosille poikkeuksellisesti tamminopsasiipiä lentää joskus latvuksiin asetettuihin, ultraviolettilampuilla varustettuihin valorysiin, mikä viittaa perhosten olevan aktiivisia myös lämpiminä öinä.
Naaras munii munat yksitellen aurinkoisilla paikoilla oleville oksille. Alimmillaan noin metrin korkeudelle maanpinnasta. Kuoriutumisvalmis toukka talvehtii munan sisällä ja kuoriutuu keväällä. Ne ovat pääasiassa yöaktiivisia ja piilottelevat aluksi silkkisen suojan suojissa, myöhemmin toukat kuitenkin elävät avoimesti. Toukkavaihe kestää 5–10 viikkoa. Toukalla ei juuri ole suhdetta muurahaisiin, mutta kotelo erittää muurahaisia kiinnostavaa eritettä. Muurahaisten läsnäolo ei kuitenkaan ole kehitykselle välttämätöntä. Toukka koteloituu maahan tai oksalle ja kotelovaiheen kesto on noin kolme viikkoa.
Ravintokasvi.
Toukka elää monilla tammilajeilla ("Quercus").
Etelä-Afrikan Grand Prix 1978

Etelä-Afrikan Grand Prix 1978 oli Formula 1 -sarjan historian 300. osakilpailu, joka ajettiin 4. maaliskuuta 1978 Kyalamin radalla. Kilpailun voitti Ronnie Peterson.
Elimäen vaakuna

Elimäen vaakuna oli Elimäen kunnan tunnus. Se esiteltiin ensimmäisen kerran 26. toukokuuta 1951 Elimäen kunnanvaltuuston kokouksessa. Vaakunan on suunnitellut taiteilija Gustaf von Numers everstiluutnantti Eero-Eetu Saarisen aiheiden pohjalta. Elimäen liityttyä Kouvolaan 1. tammikuuta 2009 vaakuna ei enää edusta itsenäistä kuntaa vaan siirtyi kotiseutuvaakunaksi.
Elimäen vaakunan hopeisessa yläkentässä on musta, takajaloillaan seisova kruunupäinen ratsuhevonen, jonka kruunu, valjaat ja varukset ovat kultaiset. Punaisessa alakentässä on kaksi hopeista päivätyökapulaa ristissä ja niiden yläpuolella on hopeinen neliapila.
Ratsuhevosen aihe on saatu Wrede af Elimä -aatelissuvun vaakunasta ja se symboloi uhrautuvaisuutta ja isänmaanrakkautta. Alakentän päivätyökapulat viittaavat Elimäen yhteiskunnalliseen historiaan, torpparilaitokseen ja kuvaavat menneiden sukupolvien työtä. Kaateisena olevat kapulat kuvaavat torpparilaitosjärjestelmän kuuluvan menneisyyteen. Neliapila kuvaa Elimäen kunnan pääelinkeinoa, maanviljelyä.
Vaakuna muuttui epäviralliseksi kotiseutuvaakunaksi vuonna 2009 kunnan liityttyä osaksi Kouvolan kaupunkia.
Vaakuna muistuttaa paljon Bromarvin vaakunaa, jonka suunnitteli myös von Numers ja joka vahvistettiin edellisenä vuonna.